Չեմ էլ կարողանում ասել, որ Նապոլեոնից էլ բզկտված եմ, որ Անգելայից էլ տկլոր եմ, որ փորձում եմ կատարվածից հեռու մնալ, բայց չգիտեմ՝ ինչից է։ Չեմ կարողանում ասել, որ այս պահին, եթե Նապոլեոնը գա, կանգնի մեր երկուսի միջեւ ու հարցնի․ «Կներե՜ք, Անուշ, կուզե՞ք սելֆի անել», ես կասեմ․ «Ներողությու՜ն, հարգելի՛ Բոնապարտ, չե՞ք տեսնում՝ ես խոսում եմ մի մարդու հետ, ով ինձ հարցնում է Ռիլկեի մասին, ով խողովակների մասին հենց նոր ասաց մի շատ կարեւոր, հայտնի ճշմարտություն, որն իր երիտասարդ ճարտարապետը չհասկացավ, եւ ով ի վերջո հարցնում է ինձ՝ ինչ եք կարծում վերջին իրադարձությունների մասին»։